text: Aabenraa får hybrid-skraldebil
  09 marts 2012 kl. 14.35
  Som en af de første kommuner i landet får Aabenraa en hybrid-skraldevogn - altså en skraldebil, der både drives af en dieselmotor og en el-motor.
  Nu bliver borgerne i Aabenraa ikke længere vækket af en støjende skraldebil tidligt om morgenen.
  En af landets første hybrids-skraldevogne skal nu køre i byens tættest bebyggede områder. 
  Skraldebilen er forsynet med et elektrisk driv-system, der betyder, at bilens dieselmotor er slukket i det tidsrum, hvor affaldet bliver komprimeret i køretøjets beholder. 
  Ud over, at det sparer brændstof, så reducerer det også støjniveauet.
  